KOMISIJOS SPRENDIMAS
2006 m. balandžio 12 d.
iš dalies keičiantis Sprendimą 2003/526/EB dėl apsaugos priemonių prieš klasikinį kiaulių marą Vokietijoje
(pranešta dokumentu Nr. C(2006) 1521)
(Tekstas svarbus EEE)
(2006/284/EB)
EUROPOS BENDRIJU KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (1), ypač į jos 10 straipsnio 4 dalį,
kadangi:
(1)
Atsižvelgiant į klasikinio kiaulių maro protrūkį tam tikrose valstybėse narėse buvo priimtas 2003 m. liepos 18 d. Komisijos sprendimas 2003/526/EB dėl apsaugos priemonių prieš klasikinį kiaulių marą tam tikrose valstybėse narėse (2). Šiame sprendime nustatomos tam tikros papildomos klasikinio kiaulių maro kontrolės priemonės.
(2)
Vokietija pranešė Komisijai apie šios laukinių kiaulių ligos plitimo permainas Šiaurės Reino-Vestfalijos federacinėje žemėje. Remiantis turima epidemiologine informacija Vokietijos teritorijos dalys, kuriose taikomos ligos kontrolės priemonės, turėtų būti iš dalies pakeistos, siekiant įtraukti tam tikras Šiaurės Reino-Vestfalijos ir Reino krašto-Pfalco teritorijos dalis.
(3)
Ligos situacija kitose Reino krašto-Pfalco federacinės žemės srityse akivaizdžiai pagerėjo. Todėl Sprendime 2003/526/EB pateiktos priemonės tose srityse nebeturėtų būti taikomos.
(4)
Todėl Sprendimas 2003/526/EB turėtų būti atitinkamai iš dalies pakeistas.
(5)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2003/526/EB priedas pakeičiamas šio sprendimo priedo tekstu.
2 straipsnis
Šis sprendimas yra skirtas valstybėms narėms.
Priimta Briuselyje, 2006 m. balandžio 12 d.